b'\n_START_ARTICLE_\nChristoph Hendrik Diederik Buys Ballot\n_START_SECTION_\n\xc5\xbdivljenje in delo\n_START_PARAGRAPH_\nBuys Ballot je \xc5\xa1tudiral na Univerzi v Utrechtu. Leta 1854 je ustanovil Kraljevi nizozemski meteorolo\xc5\xa1ki in\xc5\xa1titut (KNMI) in bil tudi njegov predsednik. Ugotovil je pravilo o povezavi polja zra\xc4\x8dnega tlaka in vetra: \xc4\x8de se \xc4\x8dlovek obrne s hrbtom proti vetru, je nizek pritisk na njegovi levi. To velja na severni polobli, na ju\xc5\xbeni je obratno. Vodoravna gradientna sila v polju pritiska vle\xc4\x8de zrak proti nizkemu pritisku, toda Coriolisova sila ga odklanja, dokler ne piha po Buys Ballotovem pravilu. Tedaj si obe sili dr\xc5\xbeita pribli\xc5\xbeno ravnote\xc5\xbeje (geostrofski veter)._NEWLINE_Pomagal je postaviti temelje sodobni meteorologiji, vklju\xc4\x8dno s postavitvijo sistema mednarodnih vremenskih opazovalnic. Leta 1873 je postal prvi predsednik Mednarodnega meteorolo\xc5\xa1kega komiteja, predhodnika Svetovne meteorolo\xc5\xa1ke organizacije (WMO).'